Diari Oficial de la Generalitat Valenciana


Sumari del DOGV 4504, del 21-05-2003 (2003/5728)

RESOLUCIÓ de 12 de maig de 2003, de la Direcció General d'Ordenació i Innovació Educativa i Política Lingüística, per la qual es convoquen la fase de centre docent i la fase de la Comunitat Valenciana del IV Concurs Hispanoamericà d'Ortografia de l'any 2003.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4504

Data del DOGV
:   21-05-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/5728


Data del document
:   12-05-2003

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * estudiant
    * ensenyament secundari
    * distinció honorífica
    * premi cultural
    * lingüística

RESOLUCIÓ de 12 de maig de 2003, de la Direcció General d'Ordenació i Innovació Educativa i Política Lingüística, per la qual es convoquen la fase de centre docent i la fase de la Comunitat Valenciana del IV Concurs Hispanoamericà d'Ortografia de l'any 2003. [2003/S5728]
  
El Ministeri d'Educació, Cultura i Esport per mitjà de la Resolució de 24 de febrer de 2003, de la Secretaria d'Estat d'Educació i Universitats, (BOE de 10 de març de 2003) ha convocat la fase nacional del IV Concurs Hispanoamericà d'Ortografia en Castellà de l'any 2003.
  
El concurs, té dos fases prèvies a la fase nacional i estes s'han de desenrotllar successivament en el centre docent i a la Comunitat Valenciana en este cas.
  
Per tot açò, esta Direcció General resol:
  
Primer
  
1. Es convoca la fase de centre docent de la Comunitat Valenciana, del IV Concurs Hispanoamericà d'Ortografia en castellà de l'any 2003.
  
2. En esta fase podran participar els estudiants dels centres de la Comunitat Valenciana, que prèviament s'hagen inscrit, matriculats durant el curs acadèmic 2003-2004 en segon curs de Batxillerat.
  
3. Els centres docents de la Comunitat Valenciana que vullguen participar en esta fase de centre docent hauran d'inscriure's per mitjà de la instància el model dels quals es conté en l'annex I d'esta resolució abans del dia 15 de setembre de 2003.
  
La instància ha de ser enviada a la Direcció General d'Ordenació i Innovació Educativa i Política Lingüística, de la Conselleria de Cultura i Educació sítia en l'Avinguda de Campanar, 32 Districte Postal 46435 de València.
  
4. En esta fase de centre docent, de la Comunitat Valenciana, els centres prèviament inscrits actuaren amb autonomia per a realitzar les proves que, a juí del jurat constituït en el centre, es consideren més convenients per a triar l'estudiant que demostre major i millor coneixement de l'ortografia en castellà. Dit jurat haurà d'estar compost per almenys dos professors de castellà o si no n'hi ha per un de castellà i un altre de llatí, que hagen impartit classes en segon curs de Batxillerat.
  
Acabada esta fase, el centre docent comunicarà per mitjà del certificat el model del qual es conté en l'annex II d'esta resolució, a la Direcció General d'Ordenació i Innovació Educativa i Política Lingüística, de la Conselleria de Cultura i Educació sítia en l'avinguda de Campanar, 32 districte postal 46146 de València, abans del dia 6 d'octubre de 2003 el nom de l'estudiant guanyador, inscrivint-se per a participar en la següent fase del concurs.
  
Segon
  
1. Es convoca la fase de la Comunitat Valenciana del IV Concurs Hispanoamericà d'Ortografia en castellà de l'any 2003.
  
2. En esta fase de la Comunitat Valenciana podran participar els estudiants que hagen resultat guanyadors en els seus centres que prèviament s'hagen inscrit, matriculats durant el curs acadèmic 2003-2004 en segon curs de Batxillerat.
  
3. En esta fase de la Comunitat Valenciana la Direcció General d'Ordenació i Innovació Educativa i Política Lingüística, de la Conselleria de Cultura i Educació constituirà un jurat que estarà integrat per cinc membres:
  
President: un inspector d'Educació.
  
Quatre vocals: pertanyents al cos de professors numeraris d'Ensenyança Secundària de Llengua i Literatura Castellana, que hagen impartit classes en segon curs de Batxillerat.
  
El secretari del Jurat serà el membre més jovençà dels quatre vocals.
  
El jurat tindrà la seua seu en la Direcció General d'Ordenació i Innovació Educativa i Política Lingüística de la Conselleria de Cultura i Educació sítia a València, Avinguda de Campanar, 32 districte postal 46689.
  
4. El concurs en esta fase de la Comunitat Valenciana consistirà en la proposició per part del jurat als candidats d'una sèrie de dictats o redaccions amb nivell progressiu de dificultat ortogràfica. Resultarà guanyador l'aspirant que a juí del jurat tinga el conjunt dels dictats o redaccions escrit correctament.
  
El concurs podrà ser declarat desert si a juí del jurat cap aspirant ha realitzat els dictats o redaccions d'una forma correcta.
  
5. El concurs en esta fase de la Comunitat Valenciana se celebrarà el dia 22 d'octubre de 2003 en els locals del centre públic que a continuació s'indica:
  
València
  
IES Benlliure
  
Carrer del Convent Carmelites, 13
  
46333 València
  
d'acord amb el següent horari:
  
D'11.30 a 12.30 hores: primera part de l'exercici.
  
De 13.00 a 14.00 hores: segona part de l'exercici.
  
A l'acabar la primera part de l'exercici hi haurà una pausa de 30 minuts.
  
El jurat de la prova prendrà les mesures oportunes perquè durant la pausa els folis de la primera part de l'exercici estiguen degudament custodiats i garantit tant la identificació, com l'anonimat dels seus autors.
  
Els estudiants seran convocats a les 11.00 hores, a fi d'iniciar el concurs puntualment. Una vegada iniciat no s'admetrà a cap estudiant. Hauran d'acudir proveïts del document nacional d'identitat i de bolígraf o ploma de tinta blava o negra.
  
6. El jurat d'esta fase de la Comunitat Valenciana serà responsable de garantir l'anonimat dels exercicis. Per a això s'utilitzarà el sistema de codi. Este codi, que consistirà en un nombre que es donarà a cada u dels participants al començar l'exercici, serà l'única identificació que portaren els exercicis.
  
Els folis en què els estudiants hagen realitzat cada dictat o redacció, que seran diferents per a cada u d'ells, mancaran de nom i firma. Estos folis es graparan en l'exterior d'un sobre tancat que contindrà una fotocòpia del full d'inscripció de l'estudiant corresponent. Abans de procedir a tancar el sobre, cada estudiant haurà de firmar la fotocòpia del full d'inscripció davant de la presència del president o secretari del jurat del concurs, a fi que es puga comprovar la seua identitat. Realitzat este tràmit es tancarà el sobre amb el full d'inscripció de l'estudiant dins i es graparan en el seu exterior els folis dels exercicis.
  
Els sobres que s'empren en esta operació seran tots del mateix tipus i cap d'ells presentarà en el seu exterior cap signe diferenciador.
  
Qualsevol signe en els folis en què s'haja realitzat la prova que permeta la identificació de l'autor de l'exercici, suposarà la seua exclusió automàtica.
  
Després que s'haja posat un codi al sobre que conté el nom de l'estudiant, se separaran els folis del sobre per a poder procedir a la correcció dels exercicis en el més absolut anonimat.
  
7. El jurat elaborarà la proposta d'adjudicació del premi a l'estudiant, una vegada avaluats tots els exercicis.
  
Una vegada qualificats tots els exercicis, s'obriran els sobres que contenen els noms i cognoms dels estudiants per a saber el nom del guanyador del concurs si és procedent.
  
El jurat remetrà la proposta d'adjudicació del premi i la llista amb les qualificacions de tots els estudiants presentats, a la Direcció General d'Ordenació i Innovació Educativa i Política Lingüística.
  
La proposta d'adjudicació del premi serà exposada en el tauler d'anuncis de l'IES Benlliure.
  
8. D'acord amb la proposta formulada pel jurat, el director general d'Ordenació i Innovació Educativa i Política Lingüística, concedirà el premi abans del dia 29 d'octubre del 2003, que es notificarà i es publicarà abans del dia 31 d'octubre del 2003, en el Diari Oficial de la Generalitat Valenciana.
  
9. Esta distinció li serà anotada en el seu expedient acadèmic pel secretari del centre en què va realitzar la inscripció i gaudirà dels beneficis específics que s'establisquen.
  
Tercer
  
L'estudiant que obtinga el premi en esta fase de la Comunitat Valenciana del IV Concurs Hispanoamericà d'Ortografia en Castellà de l'any 2003, podrà optar a participar en la tercera fase del IV Concurs Hispanoamericà d'Ortografia en Castellà de l'any 2003, en els termes en què s'establix en la Resolució de 24 de febrer de 2003, de la Secretaria d'Estat d'Educació i Universitats, (BOE de 10 de març de 2003).
  
Disposicions finals
  
Primera
  
En tot el no disposat en esta resolució s'aplicaran les normes vigents en matèria de beques i ajudes a l'estudi, considerant-se iniciat el procediment per la present convocatòria.
  
Segona
  
La present Resolució entrarà en vigor l'endemà al de la seua publicació en el Diari Oficial de la Generalitat Valenciana.
  
Contra esta resolució, que no esgota la via administrativa, els interessats podran interposar recurs d'alçada davant de l'òrgan que a dictat l'acte o el superior jeràrquic en el termini d'un mes a comptar des de l'endemà al de la seua publicació en el Diari Oficial de la Generalitat Valenciana. Tot això de conformitat amb el que disposa els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú.
  
València, 12 de maig de 2003.- El director general d'Ordenació i Innovació Educativa i Política Lingüística: Josep Vicent Felip i Monlleó.